Boudaegezh e Breizh

Ar voudaegezh a zo ur relijion nevez awalac'h e Breizh, degaset gant an enbroidi aziat pe gant Bretoned androet ouzh ar voudaegezh.

 Istor Breizh 
Ar Voudaidi gentañ a bleustras douar Breizh a voe moarvat an daou gannadour eus Rouantelezh Siam hag o heul (boudaidi theravada) a borzhas e Brest d'an 18 a viz Even 1686, evit mont da welout Loeiz XIV e Versailhez. Mont a rejont a-raok eus Brest d'an 9 a viz Gouere evit koaniañ e Landerne. D'an 10 e koanjont e Kastellin hag e kousjont e Kemper, koaniañ a rejont e Henbont ha mont a rejont da gousket en Alre d'an 12. D'an 13 e voent degemeret e Gwened, ha mont a rejont da gousket e Muzilheg. Koaniañ a rejont er Roc'h-Bernez d'ar 14, ha mont a rejont da gousket e Pontkastell. Koaniañ a rejont e Templ-Breizh d'ar 15, ha mont a rejont da gousket e Naoned. Kuitaat a rejont Naoned d'an 17 a mont a rejont da Ankiniz da gouronkañ el Liger ha da chom evit an nozvezh. Kuitaat a rejont Breizh d'an 18 a viz Gouere en ur dreuziñ ar stêr evit mont da Ingrandes.

Badizet eo bet straed bennañ Brest Straed Siam e koun ar chomadenn dibar-mañ.

 Ar c'hreizennoù boudaat e Breizh 
Ur c'hongregadur boudaat a-bouez a zo e Plourae (Bro-Gwened), anvet Pel Drukpay Tcheutsok ha krouet e 1985. Sez europat skourr Drukpa skol Kagyupa ar voudaegezh tibetan eo. Dileuriad Europa "Gyalwang Drukpa", penn ar skourr Drukpa, eo Drubpön Ngawang Tenzine, hag emañ o chom e Plourae.

Emañ pagodenn Van Hanh e Sant-Ervlan. Savet e voe gant repuidi viêtnamat ha laosat izili eus « Kevredigezh Voudaat ar C'hôrnog ».

Ul lec'h Shambhala ha ur greizenn sevenadurel boudaatKreizenn Sevenadurel Boudaat Roazhona zo e Roazhon.

E Naoned emañ Kreizenn studi ha darvestiñ ar voudaegezh tibetan, Kreizenn Voudaat Nichiren, ha Kreizenn Voudaat Kadampa Toushita.

E Kemper emañ Kreizenn Kemper ar voudaegezh tibetan KTT (Karma-kagyu), eus Dhagpo QuimperLec'hienn Kreizhenn Dhagpo Kemper.Série sur les confessions à Quimper (4/5) : le mouvement bouddhiste war lec'hienn cotequimper.fr., ha dojo strollad zen Kemper eus kevredigezh zen Kerne, e skolaj La Sablière..
 An Dalai-Lama e Breizh 
Tenzin Gyatso, ar 14 Dalai Lama, a weladennas Bro-C'hall ha Breizh etre an 12 hag ar 24 a viz Eost 2008 His Holiness the Dalai Lama to Visit France, TibetNet, 8 a viz Eost 2008 reproduet war Phayul.com evit reiñ e gelenn boudaat e Ensavadur Ganden Ling e Veneux-les-Sablons, e pagodenn Khánh-Anh e Évry, e Vajradhara-Ling e Normandi Venue de sa sainteté le dalaï-lama, lec'hienn Vajradhara-Ling., e Pel Drukpay Tcheutsok e Plourae Drukpa Plouray, lec'hienn Pel Drukpay Tcheutsok (5000 den), e Naoned (9000 den er Zenit), hag e Lerab Ling e Lodève.

 An aozadurioù 
Bodañ a ra Unaniezh vouvaat Frañs ("Union bouddhiste de France" pe UBF), diazezet e 1986, ar c'hevredigezhioù boudaat e Frañs. Ezel eo eus Unaniezh voudaat Europa.

Ur c'hevread boudaat tibetan a zo ivez (kevredigezh lezenn 1901).

 Boudaidi eus Breizh 
Treiñ a reas al livourez Yahne Le Toumelin (1923-2023) ouzh ar feiz voudaat e 1967. Dont a reas da vezañ leanez zoken. He mab Matthieu Ricard a zo manac'h boudaat ha troer ofisiel an Dalai Lama e Frañs.

 Levrlennadur 
  Pour que refleurisse le monde, gant Jetsun Pema (c'hoar vihan ar 14 Dalai-Lama) hag Irène Frain, 2002, Emb. Presse de la Renaissance, . Divizout a ra ar Reteradez hag ar Gornôgadez diwar-benn sell pep eil war sevenadur eben, hag ar sell boudaat war an deskadurezh hag ar veneliezh.

 Daveoù 

Rummad:Boudaegezh
Rummad:Relijionoù e Breizh